**Se scurge-n file de istorie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se scurge-n file de istorie

Se scurge-n file de istorie

Al mântuirii plan preasfânt

Cum s-a-mplinit pe pământ,

În zilele de scumpă glorie

Cu Isus Domnul în victorie

Răspândindu-se cu-avânt.

În greaua luptă ce-a purtat

Cu Lucifer,... şi-a lui putere,

Domnul Isus, cu precădere

La Tatăl cel sfânt S-a rugat

Şi jghiabul singur l-a călcat

Până la crunta-njunghiere.

Cu preţul vieţii, în mormânt

A călcat moartea în picioare

Prin Jertfa-I cea salvatoare,

Prin sângele-I curat şi sfânt

Spre-a ne reda noul pământ

Şi viaţa-n veci nemuritoare.

Spre-a fi ai Lui, pentru vecie

În planu-I Sfânt, o altă lume

Salvată-n marea-nţelepciune,

Prin dragostea, ce-n măreţie

Va sta-ntre lumi ca mărturie,

Noi am fost scoşi din genune!

Flavius Laurian Duverna

13 aprilie 2015